Laurence Olivier

Laurence Kerr Olivier, fra 1970 baron Olivier of Brighton (lord Olivier), (født 22. mai 1907 i Dorking i Surrey, død 11. juli 1989 i Steyning i West Sussex) var en britisk skuespiller og regissør.
Olivier vant Oscar for beste mannlige hovedrolle for tittelrollen i filmen Hamlet (1948). Han ble også belønnet med to æres-Oscar. Olivier har fått en stjerne på Hollywood Walk of Fame. I 1999 ble han kåret til tidenes 14. største mannlige filmlegende av American Film Institute.


== Karriere ==
I 1920, da han var 15 år, kom Olivier inn på en sceneskole i London. På 1920-tallet hadde han engasjement ved forskjellige scener i London. I 1922 gjorde Olivier sin scenedebut i Stratford-upon-Avon i William Shakespeares Troll kan temmes. 
I første del av 1930-årene var han i USA, der han viet seg til såvel teater som film. Olivier medvirket deretter i britiske filmer som As You Like It (1936) og i den historiske filmen Lady X's skilsmisse (1938). 
I 1940 fikk Olivier sitt gjennombrudd med Alfred Hitchcocks første amerikanske film, Rebecca, der hans motspiller var Joan Fontaine. I Lady Hamilton spilte han mot Vivien Leigh. I 1944 kom Oliviers merkeligste og mest fremgangsrike film, Shakespeares Henrik V i technicolor og han var her både regissør, produsent og skuespiller. Han ble for dette belønnet med en æres-Oscar.
Omkring 1946 fortalte Vivien Leigh Laurence Olivier at hun ikke lengre elsket ham, men at hennes følelser for ham var som til en bror. Olivier tok dette hardt. Det han da ikke visste eller forstod, var at dette ble starten på Leighs bipolare lidelse, som kom til å sakte ødelegge hennes liv og karriere.I 1947 ble Olivier adlet. Han ble ansett å beherske teaterets og filmens uttrykksmiddel; ikke minst en forbilledlig språkbehandling og en perfekt diksjon forent med en dypt rotfestet følelse for gammel engelsk teatertradisjon. Oliviers tolkninger av Shakespeare var nydannende og skulle bli legendariske. I 1948 gjorde han et forsøk på å overføre Hamlet til film og vant Oscar for beste mannlige hovedrolle for tittelrollen i filmen.
Olivier fikk en stjerne på Hollywood Walk of Fame i 1960. Han ble belønnet med enda en æres-Oscar i 1979 og en Cecil B. DeMille Award i 1983. I 1999 ble Olivier kåret til tidenes 14. største mannlige filmlegende av Det amerikanske filminstituttet.


== Privatliv ==
Laurence Olivier inngikk tre ekteskap: med Jill Esmond 1930–1940 (sønnen Tarquin Olivier), Vivien Leigh 1940–1960 (ingen barn) og Joan Plowright fra 1961 til sin død i 1989 (sønnen Richard Olivier og de to døtrene Julie Kate Olivier og Tamsin Olivier).


== Filmografi (utvalg) ==

1939 – Stormfulle høyder

1940 – Rebecca

1948 – Hamlet

1952 – Solnedgang

1957 – Prinsen og korpiken

1960 – Spartacus

1968 – Romeo og Julie

1969 – Slaget om Storbritannia

1976 – Maratonmannen

1976 – Snikende gift

1978 – Guttene fra Brasil

1979 – Dracula

1984 – Mytteriet på Bounty

1985 – Wild Geese II


== Referanser ==


== Eksterne lenker ==

Offisielt nettsted 
(en) Laurence Olivier – kategori av bilder, video eller lyd på Commons 
(en) Laurence Olivier – galleri av bilder, video eller lyd på Commons 
(en) Laurence Olivier på Internet Movie Database 
(sv) Laurence Olivier i Svensk Filmdatabas 
(da) Laurence Olivier på Filmdatabasen 
(da) Laurence Olivier på Scope 
(fr) Laurence Olivier på Allociné 
(en) Laurence Olivier på AllMovie 
(en) Laurence Olivier hos Rotten Tomatoes 
(en) Laurence Olivier hos The Movie Database 
(en) Laurence Olivier hos Internet Broadway Database 
(en) Laurence Olivier på Discogs 
(en) Laurence Olivier på MusicBrainz 
(en) Laurence Olivier hos Hansards parlamentsdebatter 
(en) Laurence Olivier hos The Peerage